Britse Leeus bevestig Gatland as breier | Nuus24
Londen – Wallis se breier, Warren Gatland, sal die Britse en Ierse Leeus vir die 2013-toer na Australië afrig, het beamptes Dinsdag bevestig.Die Nieu-Seelander, wat Wallis tot twee Sesnasies-titels gelei het, is die tweede oorsese afrigter wat aangestel is om die Britse en Ierse Leeus te brei.Sy landgenoot Graham Henry het die span vir die 2001-toer na Australië, wat die Leeus met 1-2 verloor het, afgerig.Die Leeus, wat uit die beste spelers in Engeland, Skotland, Ierland en Wallis gekies word, skop hul toer op 1 Junie teen die Barbarians in Hongkong af voordat hulle die eerste van drie toetse teen die Wallabies in Brisbane speel.Vir die jongste sportnuus volg Nuus24Sport op Twitter. China bou yslike radioteleskoop | Maroela Media
FAST-radioteleskoop Foto: news.cn
China beoog om in 2016 die grootste radioteleskoop ter wêreld te voltooi, en die land sodoende eerstehandse toegang tot uitstekende data te gee. Die Chinese meen die tweedehandse data waarvan hulle tot dusver afhanklik was, het die land se vordering met ruimtevaart gestrem.
Die nuwe teleskoop, wat as die “Five-hundred-meter Aperture Spherical Telescope”, of “FAST” bekend sal staan, sal groter wees as die Amerikaanse Arecibo-radioteleskoop in Puerto Rico.
Die nuwe teleskoop se reflektor is na berig word sowat 100 meter in deursnee, en bestaan uit 4 450 panele. Die hele skottel se deursnee is sowat 500 meter wat dit in staat sal stel om drie keer verder in die ruimte in verkenning te kan doen as Arecibo.
Daar is geen dorp binne ’n radius van drie kilometer van die teleskoop af nie.
Lees meer: Christian Science Monitor, i09, Xinhua
[Video] Blou maan vanaand te sien